**Zasadnutie zo dňa 8.9.2010**

**Zápisnica OZ 8-2010**

**Zápisnica č. 8/2010 zo zasadnutia   
obecného zastupiteľstva vo Veľkých Kostoľanoch  
konaného dňa 8. septembra 2010, o 18.00 hod.**

Počet poslancov: 9  
Počet prítomných poslancov: 4

Rokovanie obecného zastupiteľstva otvoril a viedol Mgr. Gilbert Liška, starosta obce. Konštatoval, že na rokovaní obecného zastupiteľstva sa nezúčastnila nadpolovičná väčšina poslancov obecného zastupiteľstva a vyhlásil rokovanie za neuznášaniaschopné.

Program:

1. Otvorenie rokovania   
2. Kontrola overenia zápisníce  
3. Návrh overovateľov zápisnice   
4. Voľba návrhovej komisie.  
5. Informácie o stave daňového konania a procesu daňovej kontroly vykonávanej obcou  
    (Ing. Eliášová, JUDr. Kočička)   
6. VZN č. 3/2010 o čase predaja v prevádzkach v obci Veľké Kostoľany  
7. Predaj pozemkov vo vlastníctve obce súkromnej osobe, p.č. 373/33, 155/8   
8. Kúpa pozemkov do vlastníctva obce od súkromnej osoby, p.č. 373/34, 159/46   
9. Hospodárenie Obecnej kanalizačnej spoločnosti, s.r.o. Veselé (Ing. Straka)  
10. Práce na rekonštrukcii ZŠ a prerokovanie prác naviac   
11. Informácia o verejnom obstarávaní projektu Regenerácia centra obce Veľké Kostoľany  
a schválenie členov komisie na výber dodávateľa   
12. Výstavba kanalizácie v obci a prerokovanie prác naviac   
13. Odpredaj pozemku vo vlastníctve obce p.č. 561/3, spoločnosti ZSE Distribúcia, a.s.   
14. Prenájom obecného bytu podľa návrhu komisie na prideľovanie bytov   
15. Predloženie návrhu - štúdie na výstavbu rodinných domov na ul. Záhumenská   
16. Žiadosti občanov a organizácií

Nakoľko nebola prítomná nadpolovičná väčšina poslancov OZ, nebolo možné ani schváliť program rokovania. Keďže boli na rokovanie prizvaní aj daňová poradkyňa Ing. Eliášová a JUDr. Kočička, aby informovali OZ o stave riešenia daňového konania, predniesli informáciu prítomným poslancom a občanom. Informácia bude zaslaná aj v písomnej forme.

**Keďže ani do 18. 45 hod. nebolo OZ uznášaniaschopné, starosta obce ukončil rokovanie OZ. Program rokovania bude predmetom stretnutia na ďalšom zasadnutí OZ.**